Logo, company name

Description automatically generated

# ADNODD 7.2 ATEBION TECHNOLEG

|  |  |
| --- | --- |
| 1 | Dydw i ddim yn gallu bod yn feddyg neu nyrs oherwydd dydw i ddim yn gallu clywed curiadau calonnau pobl gyda stethosgop.  **ANWIR!**  Mae yna stethosgopau electronig arbennig sy’n gwneud sŵn curiad calon lot yn uwch, a gallwch chi hyd yn oed ei ddefnyddio gyda chlustffonau mawr neu ddyfais ffrydio. Mae yna hefyd stethosgopau addasedig sy’n galluogi i bobl fyddar fod yn fydwragedd a gwrando ar guriadau calon babanod. |
| 2 | Gall person byddar fod yn swyddog yr heddlu trwy ddefnyddio radio wedi’i addasu ar gyfer cyfathrebu radio.  **GWIR!**  Mae yna addaswyr i radios sy’n eich galluogi chi i gysylltu clustffonau neu ddyfeisiau ffrydio arbennig. Hefyd mae cyfathrebu radio yn aml yn dilyn cynllun cam-wrth-gam (er enghraifft, yn gyntaf rydych chi’n dweud eich lleoliad, wedyn beth yw’r sefyllfa, wedyn os oes angen sylw meddygol ayb) a geiriau cod arbennig – a dydych chi ddim yn gallu defnyddio radio heddlu i sgwrsio. Felly, yn dibynnu ar lefel eu byddardod, gall rhai pobl fyddar ddilyn  yr hyn sy’n cael ei ddweud. |
| 3 | Mae cymhorthion radio yn eich helpu chi i glywed fel pobl sy’n clywed  **ANWIR!**  Dydy cymhorthion radio ddim yn ‘dod â’ch clyw yn ôl’ ond gallan nhw eich helpu chi i glywed yn well mewn ambell sefyllfa, er enghraifft cyfarfodydd gwaith. Nawr mae yna gymorth radio ar gael (y Phonak Roger Select) sy’n eich galluogi chi i ddewis o ba ochr rydych chi am glywed synau, neu beidio – a gallwch chi hyn yn oed newid y gosodiadau pan mae pobl yn symud i ochr arall y bwrdd. Defnyddiol iawn mewn cyfarfodydd! |

|  |  |
| --- | --- |
| 4 | Dydw i ddim yn gallu clywed yn dda mewn grwpiau o bobl felly dydw i ddim yn gallu bod yn athro.  **ANWIR!**  A ydy’ch athro chi yn defnyddio cymorth radio yn y dosbarth er mwyn gallu eich clywed chi? Wel, gallwch chi wneud yn union yr un peth os ydych chi’n athro eich hunan, ond byddwch chi’n rhannu’r radio o gwmpas yr ystafell pan mae’r myfyrwyr yn siarad. Efallai bydd rhaid i chi eu hatgoffa nhw i siarad un ar y tro ac i beidio â siarad nes iddyn nhw gael y cymorth radio, ond dyna ni! |
| 5 | Gall person byddar weithio ar safle adeiladu oherwydd gallan nhw gael eu rhybuddio am dân gyda dyfais wedi’i haddasu.  **GWIR!**  Os cewch chi gynnig swydd ar safle adeiladu gallwch chi ofyn am ddyfais sy’n dirgrynu a fydd yn tynnu eich sylw at larwm tân. Os nad oes technoleg ar gael, gall cyflogwr roi addasiadau eraill ar waith fel system cyfaill gyda chyd-weithiwr sy’n clywed, i’ch rhybuddio. | |